Goude bezañ kuitaet an ti bras e tistroan dar gêr. An taol-mañ avat e pignan er  charr-boutin. Plijout a ra din sellet ouzh an dud a vez en-dro din. Ijinañ buhezioù, emgavioù, trubuilhoù dezho. Dastum er straed danvez da sevel romantoù, bandennoù-treset, taolennoù. Da bep hini e zoare. Kant bro, kant giz...Peseurt micher he deus houmañ? Petra eo anv hennezh? Unan droch sur a-walch. Ober goap a blij din ivez. Ar gwellañ louzoù a-enep ar boan-spered, gav din. Ober goap, ya, ... Hep henn diskouez koulskoude... Paotr brav eo ar bleiner-mañ. Memes tra, un druez kaout ur fri evel e hini! Forzh  penaos, gant ar vicher a ra...